钦定古今图书集成/明伦汇编/氏族典/第581卷 > 耶律良
## 钦定古今图书集成/明伦汇编/氏族典/第581卷 > 耶律良

按《辽史耶律良传》：“良字习撚，小字苏，著帐郎君之后。
生于乾州，读书医巫闾山。既入南山肄业，留数年而
归，补寝直小底。寻为燕赵国王近侍，迁修起居注。清
宁中，上幸鸭子河，作《捕鱼赋》。由是宠遇稍隆，迁知制
诰。咸雍初，同知南院枢密使事，为惕隐，出知中京留
守事。未几卒，帝嗟悼，遣重臣赙祭给葬具，追封辽西”
郡王，谥曰“忠成。”